Борис Младенов-Young
Susan Boyle

chitanka.info

Тя с интелект и с хубост не блести,

но щом уста отвори засиява.

И с песента си хиляди души

омайва, очарова, заслепява…

Гласът й меден с друг не бих сравнил,

дори с гласа на славея в гората.

Тъй пее само ангел нежен, мил

в човешки образ слязъл на земята.

А бе до вчера неизвестна тя,

осмивана, обиждана, ругана…

Ала и днес се случват чудеса —

звезда прочута в миг съдбовен стана.

Без чар, без блясък Бог я е създал —

в замяна глас божествен й е дал.

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.